Petrašiūnai (Pakruojis)
Petrašiūnai – kaimas Pakruojo rajono savivaldybėje, šalia kelio  151  Pakruojis–Linkuva , Mūšos dešiniajame krante. Kaimo teritorijoje į Mūšą įteka Kruoja ir Daugyvenė. Seniūnaitijos centras. Kaimo apylinkėse išgaunamas dolomitas. Dolomitui išgabenti nutiestas geležinkelis iš Pakruojo, šiauriau Petrašiūnų geležinkelis tampa tik siauruoju, ir eina iki Linkuvos. Per Mūšą nutiestas siaurojo geležinkelio Petrašiūnų tiltas. Petrašiūnų geležinkelio stotyje įrengta siauruko muziejinė ekspozicija, yra biblioteka, kaimo turizmo sodyba. Šalia Petrašiūnų, prie kelio į Linkuvą stovi liaudies architektūros paminklas – restauruotas XVIII a. svirnas, kuriame įrengta pakelės užeiga.